Jābir ibn Aflaḥ

Abū Muḥammad Jābir ibn Aflaḥ (, ; 1100–1150) ialah seorang ahli falak dan ahli matematik Muslim dari Seville, yang bergiat di al-Andalus pada kurun ke-12. Karya beliau, Iṣlāḥ al-Majisṭi (Pembetulan Almagest) mempengaruhi para ahli falak Islam, Yahudi dan Kristian.

Iṣlāḥ al-Majisṭi (Pembetulan Almagest)

Karya ini ialah ulasan dan usaha semula karya Ptolemy, Almagest dan adalah kritikan pertama tentangnya di dunia Islam Barat. Dia khususnya mengkritik asas matematik karya tersebut. Sebagai contoh, dia menggantikan penggunaan teorem Menelaus dengan sesuatu yang berasaskan trigonometri sfera, yang kelihatan sebagai satu cubaan untuk meningkatkan ketepatan matematik karya tersebut. Teorem-teorem ini telah dimajukan oleh sekumpulan ahli matematik Islam kurun ke-10 seperti Abū al-Wafā' Būzjānī dan kemudian juga Abu Abd Allah Muhammad ibn Muadh Al-Jayyani yang bergiat di al-Andalus semasa kurun ke-11. Jābir tidak mengkreditkan mana-mana penulis ini dan tidak menyatakan seorang penulis Islam pun dalam karya ini.

Satu perubahan penting yang dibuat Jābir dalam laporan Ptolemy adalah beliau meletakkan orbit Zuhrah dan Utarid, planet-planet kecil, di luar orbit matahari, berbanding antara bulan dan matahari seperti yang terdapat dalam karya asal.

Pereka cipta
Beliau mereka cipta alat cerap yang dikenali sebagai torquetum, sebuah peranti mekanikal yang mengubah sistem koordinat sfera.

Pengaruh

Beberapa penulis Muslim terkemudian dipengaruhi Jābir, termasuklah Ibn Rusyd dan Nur ad-Din al-Betrugi, kedua-duanya bergiat di al-Andalus. Karya tersebut disebarkan ke Mesir pada kurun ke-12 oleh Maimonides dan jauh ke timur pada penghujung kurun ke-13.

Karya tersebut diterjemahkan dari bahasa Arab ke bahasa Ibrani dan bahasa Latin, yang terkemudian oleh Gerard dari Cremona, yang melatinkan nama beliau dengan nama "Geber". Menerusi saluran itu ia memberi pengaruh meluas ke atas ahli matematik dan falak terkemudian Eropah dan membantu mempromosikan trigonometri di Eropah.

Banyak bahan mengenai trigonometri sfera dalam On Triangles (c.1463) oleh Regiomontanus diambil secara terus dan tanpa kredit daripada karya Jābir itu, sebagaimana yang dicatatkan Gerolamo Cardano pada kurun ke-16.
Trigonometri yang digariskan Nicholas Copernicus (1473–1543) dalam bahagian pertama karya tempa sejarahnya De revolutionibus juga jelas diilhamkan Jābir.

Catatan

Rujukan 
  (PDF version)

Pautan luar
 

Kelahiran 1100
Kematian 1150
Orang Arab abad ke-12
Orang dari Seville
Ahli astronomi dunia Islam zaman pertengahan
Ahli astronomi Arab zaman pertengahan
Ahli astronomi Moor zaman pertengahan
Ahli matematik dunia Islam zaman pertengahan
Ahli matematik Arab zaman pertengahan
Ahli matematik Moor zaman pertengahan
Pereka cipta dunia Islam zaman pertengahan
Jurutera Arab zaman pertengahan
Ahli matematik abad ke-12
Ahli astronomi abad ke-12
Orang Al-Andalus abad ke-12